stanford-oval/wikipedia huggingface dataset:
שתולה (סדרת טלוויזיה)

| --- | --- |
 סוגה:  תיעודי
 יוצרים:  צבי יחזקאלי, עד כאן
 משתתפים:  צבי יחזקאלי
 ארץ מקור:  ישראל ישראל
 שפות:  עברית
 מספר פרקים:  5
 שידור
 רשת שידור:  רשת 13
 תקופת שידור מקורית:  23 באוקטובר 2022 – הווה
 
שתולה היא סדרת דוקו-דרמה בת חמישה פרקים של העיתונאי צביקה יחזקאלי, בשבתו כראש הדסק לענייני ערבים ברשת 13, ובשיתוף ארגון עד כאן, שחושפת תיעוד על המתרחש מאחורי הקלעים של הארגון תנועת הסולידריות הבין-לאומית ושל תנועת ה-BDS הפועלים ברשות הפלסטינית, ומציגה כיצד נערכת המלחמה התודעתית שלהם נגד ישראל.
תיאור

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
הסדרה מציגה את ק', בת ה-32, בחורה שוודית שהגיעה לישראל ללמוד ארכיטקטורה, ובמהלך שהותה בישראל פוגשת את גלעד אך, מנכ"ל ארגון 'עד כאן', שמספר לה על הסכסוך הישראלי-פלסטיני, ומגייס אותה לפעול כסוכנת מודיעין בארגונים המוצגים לפעמים כ-ארגוני זכויות האדם ברשות הפלסטינית. הבחורה השוודית מתערה בארגונים הפלסטיניים ולאחר שנה מגיעה לאנשי ארגון הטרור חמאס. הבכירים בארגון חושפים בפניה את מנגנון גיוס הכסף, ואת הקשר בין ארגון האחים המוסלמים ומפקדת החמאס באירופה לארגונים BDS ו-ISM.
בסדרה, הצילומים הנסתרים חושפים כוונות של אנשים בארגונים להציג רק את הצד הפלסטיני בסכסוך, או הצהרות שהם לא יפסיקו עד שהכיבוש יעלם, והבהרה שהכיבוש משתרע בין הים לירדן ולא רק מחוץ לגבולות 67'. בסדרה הושמעו ציטוטים שהוקלטו בחשאי, כגון של פעילה ב-ISM שאומרת לק': "הלוואי ויכולתי להרוג את כולם. אני יודעת ש-ISM הוא לא אלים, אבל אני לא... הלוואי שהייתה פצצה שפשוט הייתה הורגת את כולם. את כל הישראלים". לשאלת ק' אם גם את הילדים, השיבה: "גם הילדים יכולים למות". במקרה אחר הקליטה פעילה אומרת: "אם נכתוב שכל הפלסטינים עלו למעלה כדי ליידות אבנים והחיילים הגיבו במתינות במחסום, זה יעזור לישראל ולא לפלסטין" וכדומה.
ק' הופעלה על ידי ארגון "עד כאן" בחמש השנים שקדמו להפקת הסדרה. נאמר בסדרה שהסוכנת העבירה 3,000 שעות מצולמות, אך התחקיר התקשה לעיתים להתבסס עליהן והשתמש בסצנות שמביימות את הנראה בצילומים המקוריים ובחומר ארכיוני.
בעקבות הסדרה

בעקבות פרסום הסדרה, אנשי "עד כאן" יזמו כינוס בכנסת בנושא "ארגוני 'זכויות אדם' המופעלים על ידי החמאס", ובו הוצגו ממצאי המחקר שערכו 'תמנון ירוק-אדום',[דרושה הבהרה] שלטענתם חושף ארגונים אנטי ישראלים שמכנים עצמם ארגוני זכויות אדם, אך בפועל נמצאים בקשרים עם חמאס וגורמים נזק גדול לישראל בזירה הבינלאומית. הדברים הוצגו בפני חברי הכנסת בצלאל סמוטריץ' שמחה רוטמן, אורית סטרוק, אופיר סופר, מיכל וולדיגר, עמיחי שיקלי, אלמוג כהן ולימור סון הר-מלך, שגם נשאו דברים בכנס.
ב-27 ביוני 2023 נעצר בהולנד אמין אבו ראשד, אחד מראשי החמאס באירופה, לאחר שנים של פעילות נסתרת במקום. המעצר מגיע בעקבות סדרת 'השתולה'. על פי הדיווחים, כחלק מהמעצר נעצרה גם בתו של אבו ראשד שניהלה בפועל את הקרן ובנוסף הוחרמו 750,000 יורו במזומן, ונפתחה חקירה מעמיקה בחשד שהכספים היו מיועדים לחמאס.
תגובות > ביקורת

הועלו ספקות לגבי אמינות הסדרה. העיתונאי ישראל פריי העלה את העובדה שהסוכנת השוודית נכנסה שוב ושוב לישראל לאחר שהשתתפה בפעולות שהיו אמורות למנוע את כניסתה לארץ, וטען שזה רומז כביכול לאי אמינות או לחלופין שיתוף פעולה דרך הממסד.
נטען כי תחקיר דומה, ואף מקיף יותר, שמצא ממצאים דומים, בוצע על ידי העיתונאי היהודי-אמריקני לי קפלן מהמגזין פרונט פייג', שהתחזה לפעיל פקיסטני ופרסם כתבה על הארגון ב-2012. נטען כי התחקיר מתמקד דווקא ב-ISM, לגביו קיימת מחלוקת על הגדרתו כארגון זכויות אדם, שכן לדעת המבקרים הדבר מסייע להציג את כל ארגוני זכויות האדם באותם צבעים קיצוניים של ה-ISM.
תגובות > שבחים

הסדרה קיבלה שבחים על המחקר המעמיק והחשיפה המוצלחת. כמו כן, נאמר שהסדרה עוררה את ההבנה בצורך ובחשיבות ההסברה בזירה הבינלאומית. הסדרה קיבלה שבחים על עריכתה כסדרת מתח.
הערות שוליים

↑  פאנל מומחים בנושא השתולה, בהשתתפות עו"ד ניצנה דרשן נשיאת ארגון 'שורת הדין', גלעד אך מנכ"ל עד כאן, ליאור אקרמן בכיר בשב"כ, העיתונאי יזהר באר לשעבר מנכ"ל בצלם ועמנואל נחשון דובר משרד החוץ, מתוך דף הפייסבוק של צבי יחזקאלי, 23 באוקטובר 2022
↑  דוד ורטהיים‏, "אל תקרא לי עיתונאי ימין. אני מדבר עובדות", באתר וואלה, 23 באוקטובר 2022
↑   המהדורה המרכזית: איטם על הסדרה החדשה של צבי יחזקאלי - השתולה, סרטון בערוץ "שודר בערוץ", באתר יוטיוב (אורך: 03:29)
1 2  יוני קמפינסקי, צבי יחזקאלי: המרגלת שחושפת את 'לוחמי זכויות האדם', באתר ערוץ 7, 20 באוקטובר 2022
1 2  ניר וולף, שטיפת מוח: הפוטנציאל של "השתולה" נהרס עקב חוסר אמינות, באתר ישראל היום, 24 באוקטובר 2022
↑  חזקי ברוך, "נקים ממשלה יחד": המסר המפויס של בצלאל סמוטריץ' לליכוד, באתר ערוץ 7, 21 בנובמבר 2022
↑   כינוס חירום במשכן הכנסת בנושא: ארגוני 'זכויות אדם' המופעלים על ידי החמאס - שידור חי, סרטון בערוץ "Ad Kan / עד כאן", באתר יוטיוב (אורך: 01:03:29)
↑  יענקי פרבר, לאחר תחקיר ישראלי: ראש החמאס בהולנד הופלל ונעצר, באתר בחדרי חרדים, ‏ט' תמוז תשפ"ג 28/06/2023
1 2  עמית סלונים‏, "שתולה" של צביקה יחזקאלי היא טלוויזיה משובחת, אבל קצת על חשבון האמת, באתר וואלה, 24 באוקטובר 2022
↑  טרור בתחפושת סיוע הומניטרי: "שתולה" מגיעה ללב חמאס, באתר מקור ראשון, 6 בנובמבר 2022
↑  מיכל קדוש, ‏שתולה: צבי יחזקאלי הגיע לפסגת האוורסט של סדרות הדוקו, באתר מעריב אונליין, 24 באוקטובר 2022
↑  שתולה | הסילוף של פעילת השמאל בשטחים: "אם נכתוב את האמת, זה יעזור לישראל", באתר וואלה, 24 באוקטובר 2022
↑  העולם הבוקר, "לא רחוק היום שישראל תוגדר באו"ם כמדינת אפרטהייד", באתר חדשות 13, 6 בנובמבר 2022
בוב הינס

| --- | --- |

 לידה:  17 במאי 1948 (בן 76) הילברסום, הולנד 
 מדינה:  ממלכת ארצות השפלה 
 השכלה:  אוניברסיטת אמסטרדם 
 
בוב הנרי הינס (בהולנדית: Bob Henry Hiensch; נולד ב-17 במאי 1948) הוא דיפלומט הולנדי.
ביוגרפיה

פרק זה טעון עדכון. אנא תרמו לוויקיפדיה . ייתכן שתמצאו פירוט בדף השיחה.
הינס נולד בהילברסום שבהולנד ושירת בצבא ההולנדי, הוא למד מדעי המדינה באוניברסיטת אמסטרדם בדגש על יחסים בינלאומיים, מ-1970 ועד 1973 שימש כדייל אוויר בחברה התעופה KLM, מ-1974 ועד 1977 היה חבר במועצת העיירה "לוסדרכט".
ב-1976 הצטרף לשירותי החוץ וביצע התמחות בשגרירות הולנד באתונה. ב-1979 התמנה לקונסול בהונג קונג, ב-1983 עבר עם משפחתו לפריז על מנת לשמש בתפקיד אדמיניסטרטיבי בשגרירות בעיר וב-1986 חזר להולנד.
מ-1993 ועד 1997 כיהן כראש המחלקה למידע ותקשורת של משרד החוץ ההולנדי ושימש גם כדובר של שני שרי חוץ במהלך תקופה זו.
ב-2003 התמנה לשגריר הולנד בישראל, במסגרת כהונתו נכח בין היתר בטקס פתיחת תערוכה ביד ושם של יצירות האמנית שרלוטה סלומון שנספתה בשואה.
לאחר שסיים את כהונתו בישראל מונה כשגריר ארצו בהודו וכשגריר לא תושב בבהוטן ובנפאל.
הערות שוליים

↑  5 שגרירים חדשים הגישו כתבי אמנה לנשיא המדינה, באתר ערוץ 7
↑  תערוכה חדשה: מיצירותיה של שרלוטה סלומון, באתר יד ושם, ‏16 ביוני 2006
גמר גביע אירופה לאלופות 1983

גמר גביע אירופה לאלופות 1983 התקיים באצטדיון האולימפי באתונה, יוון ב-25 במאי 1983, ובו נקבע כי הזוכה בטורניר גביע אירופה לאלופות לעונת 1982/1983 היא המבורג מגרמניה המערבית, שניצחה במשחק יובנטוס האיטלקית בתוצאה 1-0. משחק הגמר נעל את המהדורה ה-28 של גביע אירופה לאלופות.
המבורג הגיעה לגמר השני בתולדותיה, שלוש שנים לאחר ההפסד לנוטינגהאם פורסט ב-1980. זכייתה הראשונה בתולדותיה בתואר הפכה אותה לנציגת גרמניה המערבית השנייה שזוכה בו, לאחר שלוש הזכיות הרצופות של באיירן מינכן בין 1974 ל-1976. גם עבור יובנטוס הייתה זו הופעה שנייה, לאחר ההפסד ב-1973 לאייאקס אמסטרדם. היה זה הגמר הראשון אי פעם שהפגיש בין נציגת איטליה לגרמניה, ועצם העפלתן לגמר קבע כי לראשונה לאחר שש עונות רצופות, אלופת אירופה לא תהיה אנגלית.
שתי הקבוצות העפילו לטורניר לאחר שזכו באליפות בעונת 1981/1982. המבורג זכתה בבונדסליגה בפער שלוש נקודות מפ.צ. קלן, בעוד יובנטוס הקדימה את פיורנטינה על חודה של נקודה בלבד כדי לזכות באליפות איטליה.
המשחק עצמו הוכרע משער מוקדם של פליקס מגאת כבר בדקה התשיעית, במהלך אישי מרשים בו עבר שחקן ובעט מחוץ לרחבה אל חיבורי השער הרחוקים.
הדרך אל הגמר > המבורג

שלוש שנים לאחר הופעתה הקודמת בגמר, חיפשה התחילה המבורג את המסע אל התואר במפגש טעון מול דינמו ברלין מגרמניה המזרחית. במשחק הראשון חזרה המבורג מפיגור 1-0 לשוויון 1-1 בסיום, ובגומלין הביתי גברה על דינמו 2-0 בדרך לשלב הבא.
בשמינית הגמר פגשה המבורג את אולימפיאקוס היוונית. תומאס פון היסן קבע את תוצאת המשחק הראשון, 1-0 ביתי להמבורג. בגומלין המבורג הרשימה והביסה 4-0 את יריבתה, כדי להעפיל לשלב הבא עם 5-0 בסיכום שני המפגשים.
ברבע הגמר התמודדה המבורג מול דינמו קייב מברית המועצות. במשחק הראשון, תצוגה מרשימה ושלושער של לארס בסטרופ קבעו את תוצאת המשחק, 3-0 להמבורג בחוץ. במשחק הגומלין הפסידה המבורג בביתה 2-1, אך העפילה לשלב הבא בזכות 4-2 בסיכום המפגשים.
חצי הגמר זימן להמבורג מפגש כפול מול ריאל סוסיאדד הספרדית. במשחק הראשון בחוץ, וולפגנג רולף העלה את המבורג ליתרון בתוך המחצית השנייה, אך סוסיאדד חזרה למשחק והשוותה כרבע שעה לסיום. במשחק הגומלין לא נכבשו שערים עד לרבע השעה האחרונה. תחילה היה זה דיטמר יאקובס שהעלה את המבורג ליתרון, אך בדקה ה-80 הצליחה סוסיאדד להשוות ולהשיג שער החוץ. המבורג הצליחה להימנע מהארכה בדקה ה-84, עם שער ניצחון של פון היסן שהעניק להמבורג ניצחון 2-1 וכרטיס לגמר גביע אירופה.
הדרך אל הגמר > יובנטוס

אלופת איטליה יובנטוס פתחה את מפגשיה מול אלופת דנמרק, הבידוברה. במשחק הראשון גברה יובנטוס 4-1 בחוץ על הדנים, ולאחר שוויון 3-3 בגומלין הביתי העפילה לשלב הבא עם 7-4 בסיכום שני המפגשים.
בשמינית הגמר פגשה יובנטוס את סטנדרד לייז' הבלגית. במשחק החוץ עלתה יובנטוס ליתרון מהיר כבר לאחר שבע דקות משער של מרקו טארדלי, אך ספגה את השוויון בפנדל עמוק בתוך המחצית השנייה, שוויון 1-1 בסיום. במשחק הגומלין, צמד של פאולו רוסי בתוך חצי השעה הראשונה של ההתמודדות הכריעה כי יובנטוס עולה לשלב הבא עם ניצחון 2-0, ו-3-1 בסיכום שני המפגשים.
בשלב רבע הגמר פגשה יובנטוס את אסטון וילה האנגלית, אלופת אירופה המכהנת. במשחק הראשון בוילה פארק כבש רוסי כבר בדקה הראשונה שער חוץ יקר ליובנטוס. המארחת הצליחה לחזור למשחק ולהשוות זמן קצר בתוך המחצית השנייה, אך שמונה דקות לסיום כבש זביגנייב בונייק את שער הניצחון, 2-1 יקר ליובנטוס בסיום. במשחק הגומלין הציגה יובנטוס יכולת מרשימה וניצחה 3-1 (צמד למישל פלאטיני), רשמה ניצחון כפול על אלופת אירופה והעפילה לשלב הבא עם 5-2 בסיכום שני המפגשים.
חצי הגמר זימן ליובנטוס מפגש נוח יחסית מול אלופת פולין, וידזב לודז'. במשחק הראשון הביתי גברה יובנטוס 2-0 על הפולנים, ובמשחק הגומלין השלימה את ההעפלה עם שוויון 2-2, שקבע 4-2 ליובנטוס בסיכום שני המפגשים. יובנטוס העפילה לגמר גביע אירופה השני בתולדותיה, עשר שנים בדיוק לאחר העפלתה הקודמת.
| גרמניה המערבית המבורג | גרמניה המערבית המבורג | גרמניה המערבית המבורג | גרמניה המערבית המבורג | סיבוב | איטליה יובנטוס | איטליה יובנטוס | איטליה יובנטוס | איטליה יובנטוס |
| --- | --- | --- | --- | --- | --- | --- | --- | --- |
| יריבה | סיכום | משחק ראשון | משחק שני |  | יריבה | סיכום | משחק ראשון | משחק שני |
| גרמניה המזרחית דינמו ברלין | 3 – 1 | 1 - 1 (חוץ) | 2 - 0 (בית) | סיבוב ראשון | דנמרק הבידוברה | 7 – 4 | 4 - 1 (חוץ) | 3 - 3 (בית) |
| יוון אולימפיאקוס | 5 – 0 | 1 - 0 (בית) | 4 - 0 (חוץ) | שמינית הגמר | בלגיה סטנדרד לייז' | 3 – 1 | 1 - 1 (חוץ) | 2 - 0 (בית) |
| ברית המועצות דינמו קייב | 4 – 2 | 3 - 0 (חוץ) | 1 - 2 (בית) | רבע גמר | אנגליה אסטון וילה | 5 – 2 | 2 - 1 (חוץ) | 3 - 1 (בית) |
| ספרד ריאל סוסיאדד | 3 – 2 | 1 - 1 (חוץ) | 2 - 1 (בית) | חצי הגמר | פולין וידזב לודז' | 4 – 2 | 2 - 0 (בית) | 2 - 2 (חוץ) |
סיכום המשחק > הרכבי הקבוצות

| --- | --- |
              המבורג :               יובנטוס
כריית מידע בחינוך

כריית מידע בחינוך או כריית נתונים בחינוך (באנגלית: Educational Data Mining או EDM) מיישמת שיטות של כריית מידע, למידת מכונה וסטטיסטיקה על מנת לענות על צרכים שונים של מערכות חינוך (לדוגמה אוניברסיטאות ובתי ספר), ובהם הערכת חומרי הלמידה והתאמתם, הערכת תהליכי למידה, זיהוי התנהגויות של לומדים ועוד. מטרת התחום היא לפתח ולשפר את השיטות לחקר הנתונים הללו על מנת לגלות תובנות חדשות על האופן שבו אנשים לומדים.
הגדרה

כריית מידע בתחום החינוך היא שיטת מחקר המשמשת לאפיון והבנת התנהגות הלומדים בסביבות מתוקשבות. המושג מתייחס לטכניקות, כלים ומחקרים שמטרתם איסוף וניתוח אוטומטי של מידע ממאגרים גדולים של נתונים שנוצרו על ידי או הקשורים לפעילות של אנשים במסגרות חינוכיות. כריית נתונים מתבצעת על ידי הפעלה של שיטות סטטיסטיות על מאגרי נתונים גדולים ברשת, על מנת לגלות בעזרתם מידע חבוי ובעל ערך. בשיטה זו, פעולות התלמידים בסביבות הלמידה נאספות ומתועדות בקבצים ממוחשבים, הנקראים קבצי יומן (Log Files), והן מנותחות באמצעות שיטות סטטיסטיות שונות.
תהליך כריית המידע

לשם כריית המידע מפעילות ממוחשבת או מקוונת נעשה שימוש בקובצי יומן. פעילות הלומדים או המלמדים (לחיצות העכבר או המקשים) מתועדים בקבצים ממוחשבים הנקראים 'קובצי יומן' (log files). קבצים אלה מכילים נתונים גולמיים המציגים איזו פעולה בוצעה, מתי היא בוצעה ומי ביצע אותה וכן מאיזו כתובת IP בוצעה. כדי לעבד נתונים אלה נערך תהליך של ניקוי וקידוד. לאחר מכן מופעלים על המשתנים אלגוריתמים ושיטות סטטיסיות שונות.
דוגמאות

ניתן להשתמש בכריית נתונים בחינוך על מנת לנתח את הנתונים הרבים שמגיעים ממערכות ניהול למידה (LMSs). המערכות האלה אוספות מידע על כניסות של תלמיד למערכת, ניסיונות ההגשה של עבודה מסוימת, הזמן שלקח לתלמיד לענות שעל שאלה וכו'. באמצעות נתונים אלה ניתן לנתח תהליכי למידה, ליצור פרופילים של לומדים. שימוש נוסף לכריית נתונים בחינוך הוא עבור למידה מותאמת אישית. באמצעות איסוף המידע בזמן אמת מפעילות הלומד במערכת והתאמת המערכת ללומד באופן אישי.
משתמשים בעלי עניין בכריית מידע בחינוך

| קהל היעד | מטרות |
| --- | --- |
סטודנטים, תלמידים: ייצור חוויית למידה מותאמת אישית ומעניינת. ייצור תרגול המותאם אישית לידע של הלומד. הצעה של תכנים רלוונטיים נוספים.
מורים: קבלת פידבק אובייקטיבי לגבי ההוראה. קבלת מידע לגבי ההתקדמות האישית של כל תלמיד. לזהות טעויות נפוצות ושיטות למידה אפקטיביות.
מפתחי קורסים, חוקרים חינוכיים: פיתוח ובחינת איכות של קורסים. פיתוח והערכת כלים לכריית מידע כדי להמליץ על הכלי המתאים לכל משימה.
ארגונים, ספקי תוכן לימודי, אוניברסיטאות: פיתוח דרכים יעילות להערכה. הצעת הקורסים המתאימים ביותר. קבלת החלטות מושכלת ומבוססת על מידע.
מנהלי ארגונים, מפקחים אזוריים, משרד החינוך: שימוש מיטבי במשאבים קיימים. הערכת תוכניות לימוד ורפורמות.
יישומים

רשימה של היישומים העיקריים של כריית מידע בחינוך מסופקת על ידי Ventura & Romero בטקסונומיה שלהם, תחומי יישום כריית מידע בחינוך הם:
ניתוח והחזיה (ויזואליזציה) של נתונים
מתן משוב למדריכים התומכים בלמידה
המלצות לסטודנטים
חיזוי ביצועי תלמידים
מידול סוגי סטודנטים (לדוגמה סגנונות למידה)
זיהוי התנהגויות בלתי רצויות של הסטודנט
שיבוץ תלמידים להקבצות מתאימות
ניתוח רשתות חברתיות
פיתוח מפות קונספטואליות
בניית לומדות
תכנון ותזמון הוראה/ למידה
מקורות לפיתוח כריית מידע בחינוך

נתונים רלוונטיים לכריית מידע בחינוך עשויים להגיע ממקורות שונים ומגוונים, כגון:
מערכות לא מקוונות: ביצוע ניתוח של מידע על התנהגות וביצועים של תלמידים, ושל תוכניות לימוד כפי שנאספו במערכות חינוך ובכיתות.
מערכות למידה ממוחשבת: מתוך מידע על סטודנטים שנשמר בקובצי הלוג של מערכות אלה, ובמערכות המידע שלהן.
מערכות ללמידה חכמה, מנסות להתאים את הלמידה לפרופיל ולצרכים של הלומד.
דילמות אתיות

דילמות אתיות רבות מתייחסות לשמירה על פרטיות של תלמידים ומשתתפים בפעילות חינוכית. היכולת לפתח מערכות שעוקבות ומנתחות נתונים רגשיים, פיזיולוגיים ואחרים מעלה חששות לגבי האתיקה של כריית נתונים בחינוך. לכן יש להשתמש בסוגי נתונים שנבחרו בקפידה ולהשתמש באמצעים המגנים על הפרטיות של המשתמשים. בנוסף על הנחקרים להיות מיודעים על היותם מושאי מחקר, ובמידה ואין זה אפשרי יש להסיר סממנים מזהים של הנחקרים לפני תחילת תהליך כריית הנתונים.
ראו גם

כריית מידע
Big data
ניתוח למידה
בינה מלאכותית בחינוך
לקריאה נוספת

Data Mining and Knowledge Discovery Handbook - Maimon, Oded, Rokach, Lior
Romero, Cristóbal; Ventura, Sebastián (2010). "Educational Data Mining: A Review of the State of the Art". IEEE Transactions on Systems, Man, and Cybernetics, Part C: Applications and Reviews. Institute of Electrical and Electronics Engineers (IEEE). 40 (6): 601–618. doi:10.1109/tsmcc.2010.2053532. ISSN 1094-6977.
Romero, C., & Ventura, S. (2010). Educational data mining: a review of the state of the art. Systems, Man, and Cybernetics, Part C: Applications and Reviews, IEEE Transactions on, 40(6), 601-618
הערות שוליים

1 2 3  כריית נתונים למטרת חקר התנהגויות תלמידים בסביבות מתוקשבותגלית בן-צדוק, כריית נתונים למטרת חקר התנהגויות תלמידים בסביבות מתוקשבות (ארכיון)
↑  "EducationalDataMining.org". 2013. נבדק ב-2013-07-15.
↑  Scheuer, O. & McLaren, B.M, “Educational Data Mining, Encyclopedia of the Sciences of Learning, Springer.
↑  גלית בן צדוק, משה לייבה, רפי נחמיאס, רחל מינץ, למידה בכל מקום ובכל עת? הערכת מאפיינים של למידה מתוקשבת בכיתה לעומת בבית, באמצעות כריית נתונים
↑  הדרך החדשה להערכת למידה מתוקשבת - Web Mining, באתר מתודיקה, ניזולטר(הקישור אינו פעיל)
1 2  ביג דאטה בחינוך, באתר mindCET (ארכיון)
↑  Romero, Cristóbal; Ventura, Sebastián (2010). "Educational Data Mining: A Review of the State of the Art". IEEE Transactions on Systems, Man, and Cybernetics, Part C: Applications and Reviews. Institute of Electrical and Electronics Engineers (IEEE). 40 (6): 601–618. doi:10.1109/tsmcc.2010.2053532. ISSN 1094-6977.
אפולדה

| --- | --- |
סמל אפולדה

בית העירייה של אפולדה
 מדינה / טריטוריה:  גרמניה
 ראש העיר:  אולף מולר
 שטח:  46.15 קמ"ר
 גובה:  205 מטרים
 אוכלוסייה:  ‏
 קואורדינטות:  51°1′N 11°31′E﻿ / ﻿51.017°N 11.517°E﻿ / 51.017; 11.517
 אזור זמן:  UTC+1
 www.apolda.de
 he
אפולדה (בגרמנית: Apolda) היא עיר במרכז מדינת תורינגיה, גרמניה, ובירת מחוז ויימארר לנד. העיר ממוקמת במרכז המשולש שבין הערים ויימאר, יינה ונאומבורג (על נהר הזאלה), היא סמוכה גם לנהר גם לאילם, כ-15 קילומטרים (9 מיל) מצפון-מזרח לויימאר. תחנת הרכבת של אפולדה נמצאת על קו הרכבת האלה–בברה, אשר מהווה חלק מהמסלול הראשי המחבר בין ברלין לפרנקפורט.
היסטוריה

האזכור ההיסטורי הראשון של אפולדה מתוארך לשנת 1119. עד 1633, הייתה העיר מקום מושבם של בני משפחת האצולה ויצהום (Vitzthum), אשר נהנו ממידה מסוימת של עצמאות.
בין השנים 1633 למלחמת העולם הראשונה, הייתה העיר בבעלות אוניברסיטת יינה. בין 1691 ל-1809 הייתה חלק מדוכסות זקסה-ויימאר, ולאחר מכן עד 1918 הייתה חלק מהדוכסות הגדולה של סקסוניה-ויימאר-אייזנך.
בסביבות שנת 1700 החלה להתפתח בעיר תעשיית הסריגה, אשר הגיעה לשיאה בסוף המאה ה-19, אז הייתה אפולדה לעיר העשירה ביותר באזור. ב-12–17 ביולי 1945 הנפיקה העיר סדרת שלושה בולים משלה, שתיארו ענף חדש הצומח מתוך גדם עץ.
לאחר מלחמת העולם השנייה, הפכה תורינגיה לחלק מהרפובליקה הדמוקרטית הגרמנית (מזרח גרמניה). עד איחוד גרמניה ב-1990 הייתה אפולדה ידועה בזכות תעשיית הטקסטיל שלה, אך מאז חוותה העיר שפל כלכלי ניכר.
ראשי העיר

הבולט מבין ראשי העיר היה ארנסט שטגמן, אשר כיהן בתפקיד במשך 33 שנים (1901–1934). להלן רשימה של ראשי העיר הבולטים:
| תקופת כהונה | שם |
| --- | --- |
1869–1871: ד"ר הוגו מנטץ
1871–1877: גוסטב פרנקה
1878–1888: יוליוס שרון
1888–1890: פרידריך אוגוסט אופל
1890–1896: אוסקר שטכו
1896–1900: גאורג פון פיוסון
1901–1934: ארנסט שטגמן
1934–1945: יוליוס דיץ
1945 ואילך: ראשי עיר שונים מתקופת מזרח גרמניה ועד ימינו
אתרים מרכזיים

העיר מכילה מספר כנסיות ומונומנטים, בהם אנדרטה לזכרו של כריסטיאן צימרמן (1759–1842), אשר פיתח את תעשיית האריגים המקומית, ובכך הפך את אפולדה לאחת הערים החשובות בתעשייה זו בגרמניה. בשנת 1900 היו בעיר מפעלים לצביעת בדים, יציקות פעמונים, ומפעלי קטרים ומנועי קיטור. עם איחוד גרמניה, רוב המפעלים הללו נסגרו מסיבות כלכליות.
אתרי התיירות המרכזיים בעיר כוללים:
כנסיית מרטין הקדוש (נבנתה ב-1119), משלבת סגנונות רומנסקי, גותי ובארוקי
בית העירייה של אפולדה (נבנה ב-1558/9), בסגנון הרנסאנס
טירת אפולדה (מהמאה ה-16/17)
גשר הרכבת (נבנה ב-1845/46)
מפעל צימרמן (נבנה ב-1880–1882)
כנסיית לותר (נבנתה ב-1894)
כנסיית בוניפציוס הקדוש (נבנתה ב-1894)
מוזיאון הפעמונים של אפולדה
בית פראגר (נבנה ב-1925), המשמש אתר הנצחה להשואה
הפעמון החופשי הגדול בעולם, Decke Pitter שבקתדרלת קלן, יוצר באפולדה.
ערים תאומות

אפולדה היא עיר תאומה לערים הבאות:
שוודיה מרק, שבדיה
ארצות הברית ראפיד סיטי, ארצות הברית
איטליה סן מיניאטו, איטליה
צרפת סקלאן, צרפת
אישים בולטים

קרל פרידריך לואי דוברמן (1834–1894), מפתח גזע הדוברמן
אוטו פרנץ גאורג שילינג (1911–1973), מתמטיקאי
אלבר רייסנר (1922–2011), מוזיקאי ומנחה טלוויזיה
מייק מוהרינג (נולד ב-1971), פוליטיקאי
הערות שוליים

↑  ראשי ערים נבחרים - מדינת תורינגיה
↑  "הערים התאומות של אפולדה". apolda.de. עיריית אפולדה. נבדק ב-28 בפברואר 2021. {{cite web}}:  (עזרה)
נבחרת ישראל בכדורגל עד גיל 21

נבחרת ישראל בכדורגל עד גיל 21 (נקראת על ידי ההתאחדות גם בשם גברים עד גיל 21) היא נבחרת הכדורגל הלאומית של ישראל עד גיל 21. סגל הנבחרת מורכב ממיטב הכדורגלנים המחזיקים באזרחות ישראלית שגילם מתחת ל-21. מאמן הנבחרת ממונה על ידי ההתאחדות לכדורגל בישראל, הגוף האדמיניסטרטיבי החולש על נבחרות ישראל בכל הגילים ועל הכדורגל בישראל כולו.
הנבחרת הצעירה העפילה לראשונה לאליפות אירופה בכדורגל עד גיל 21 - 2007 שנערכה בהולנד – שם שיחקה בין 8 הנבחרות הגדולות והטובות ביבשת, לאחר שניצחה את הנבחרת הצעירה של צרפת בפלייאוף העפלה. הנבחרת סיימה את הטורניר עם שלושה הפסדים בשלב הבתים. בפעם השנייה, שיחקה הנבחרת באליפות אירופה 2013 לנבחרות צעירות, אליה העפילה אוטומטית בזכות אירוח הטורניר בישראל, כשהנבחרת סיימה את שלב הבתים במקום השלישי עם 4 נקודות. הפעם השלישית, באליפות אירופה עד גיל 21 בשנת 2023, זאת בזכות הנבחרת הצעירה שהעפילה אליה משלב הפלייאוף של טורניר המוקדמות (אנ'), שהסתיים כשנה לפני כן.
סגל הנבחרת

סגל הנבחרת הסופי של נבחרת ישראל האולימפית בכדורגל שזומן לקראת טורניר הכדורגל באולימפיאדת פריז (2024), במסגרת אימוני ההכנה נפצע השוער דניאל פרץ ואת מקומו תפס עומר ניראון .
| מס' | עמדה | שם | תאריך לידה | הופעות | שערים | מועדון |
| --- | --- | --- | --- | --- | --- | --- |
| 1 | שוער | עומר ניראון | 17 באפריל 2001 | 1 | 0 | ישראל מכבי נתניה |
| 18 | שוער | ניב אליאסי | 21 בפברואר 2002 | 0 | 0 | ישראל הפועל באר שבע |
| 22 | שוער | רוי ששון | 13 בדצמבר 2001 | 0 | 0 | ישראל בני יהודה תל אביב |

| 2 | הגנה | עיליי פיינגולד | 23 באוגוסט 2004 | 1 | 0 | ישראל מכבי חיפה |
| 3 | הגנה | שון גולדברג | 13 ביוני 1995 | 1 | 0 | ישראל מכבי חיפה |
| 4 | הגנה | סתיו למקין | 2 באפריל 2003 | 1 | 0 | אוקראינה שחטאר דונצק |
| 5 | הגנה | רוי רביבו | 22 במאי 2003 | 0 | 0 | ישראל מכבי תל אביב |
| 12 | הגנה | נועם בן הרוש | 13 במאי 2005 | 1 | 0 | ישראל הפועל חיפה |
| 16 | הגנה | אור ישראלוב | 2 בספטמבר 2004 | 0 | 0 | ישראל הפועל תל אביב |

| 6 | קישור | עמרי גאנדלמן | 16 במאי 2000 | 1 | 0 | בלגיה גנט |
| 8 | קישור | איתן אזולאי | 26 במאי 2002 | 1 | 0 | ישראל מכבי חיפה |
| 10 | קישור | אוסקר גלוך | 1 באפריל 2004 | 1 | 0 | אוסטריה רד בול זלצבורג |
| 13 | קישור | אלעד מדמון | 10 בפברואר 2004 | 1 | 0 | ישראל מכבי תל אביב |
| 14 | קישור | איינאו פרדה | 29 באפריל 2002 | 1 | 0 | ישראל הפועל ירושלים |
| 15 | קישור | עדי יונה | 17 באפריל 2004 | 1 | 0 | ישראל בית"ר ירושלים |
| 17 | קישור | עידו שחר | 20 באוגוסט 2001 | 1 | 0 | ישראל מכבי תל אביב |

| 7 | התקפה | אושר דוידה | 18 בפברואר 2001 | 1 | 0 | ישראל מכבי תל אביב |
| 9 | התקפה | דור תורג'מן | 24 באוקטובר 2003 | 1 | 0 | ישראל מכבי תל אביב |
| 11 | התקפה | ליאל עבדה | 3 באוקטובר 2001 | 1 | 0 | ארצות הברית שארלוט |
ראו גם

נבחרת ישראל בכדורגל (נבחרת הגברים בגיל בוגרים)
נבחרת ישראל בכדורגל עד גיל 23 (הנבחרת האולימפית)
נבחרת ישראל בכדורגל עד גיל 20
נבחרת ישראל בכדורגל עד גיל 19 (נבחרת נוער א' של ישראל)
נבחרת ישראל בכדורגל עד גיל 18 (נבחרת נוער ב' של ישראל)
נבחרת ישראל בכדורגל עד גיל 17 (נבחרת נערים א' של ישראל)
נבחרת ישראל בכדורגל עד גיל 16 (נבחרת נערים ב' של ישראל)
הערות שוליים

↑  סגל שחקני נבחרת עד גיל 21
↑  אילו נבחרות פועלות במסגרת ההתאחדות?
↑  שי ארצי, חלומות בכחול-לבן: נבחרת ישראל הצעירה ניצחה את אירלנד והעפילה ליורו 2023, 27 בספטמבר 2022, ישראל היום
↑  רבע גמר אליפות אירופה לנבחרות צעירות | גיאורגיה - ישראל | תקציר המשחק, נבדק ב-2023-07-02
↑  מסע הקסם נמשך: הנבחרת הצעירה גברה על גיאורגיה בדרך לחצי גמר היורו | ישראל היום, באתר www.israelhayom.co.il, ‏2023-07-01
↑  אסי ממן, ‏היסטוריה: ישראל עלתה למשחקים האולימפיים, באתר ONE‏, 2 ביולי 2023
↑  הישג ענק: נבחרת ישראל תשתתף באולימפיאדה, באתר ערוץ הספורט, 3 ביולי 2023
הנבחרת הצעירה של ישראל בטורניר אליפות אירופה לנבחרות צעירות שהתקיים בישראל, 2013
נבחרת ישראל הצעירה באימון מסכם לפני משחק חוץ מול גרמניה הצעירה, 2021